Íslandsbanki segir að útlit sé fyrir svipaðan fjölda ferðamanna í ár og í fyrra og hóflega fjölgun eftir það . Þá telur bankinn að komið sé að þáttaskilum í ferðaþjónustu þar sem hagræðing og hámörkun virðisauka af hverjum ferðamanni taki við af örum vexti vegna hraðrar fjölgunar ferðamanna . Lesa frétt Rekstrarhagnaður Origo lækkar um nærri helming , eða 48% , milli ára , úr 289,8 milljónum króna í 151 milljón króna , en þá er ekki gert ráð fyrir afkomu Tempo inn í reksturinn . EBITDA félagsins jókst um 40,1% milli ára , úr tæplega 302,1 milljón í 423,3 milljónir króna . Gengi bréfa Haga hækka mest annan daginn í röð í kauphöll Nasdaq á Íslandi , en gengi bréfa félagsins hækkaði um 1,79 , í 118 milljóna króna viðskiptum í dag . Hins vegar lækkuðu fasteignafélögin þrjú með atvinnuhúsnæði mest , þar af Reginn langmest eða um 3,26% , en Eik lækkaði um 2,53% og Reitir um 2,44% . Hlutabréf flestra félaga í Kauphöllinni lækkuðu í verði og ávöxtunarkrafa ríkisskuldabréfa hækkaði nokkuð í viðskiptum dagsins . Alls lækkaði úrvalsvísitala Kauphallarinnar um ríflega 0,1 prósent . Viðmælendur Markaðarins segja að nokkurs titrings hafi gætt á mörkuðum í dag , þá sér í lagi á skuldabréfamarkaði , sem megi einkum rekja til fregna af kröfugerð Eflingar á hendur Reykjavíkurborg sem fjallað er um í Markaðinum í dag en launakröfur félagsins fela í sér umtalsvert meiri hækkanir en samið var um með lífskjarasamningnum síðasta vor . Þannig hækkaði verðbólguálag talsvert fyrr um daginn , sem endurspeglar væntingar fjárfesta um aukna verðbólgu , en hækkunin gekk þó að hluta til baka eftir því sem leið á daginn . Krafan hækkaði um sjö til níu punkta á helstu óverðtryggðu skuldabréfaflokkunum í viðskiptum dagsins en verðlækkun á verðtryggðum skuldabréfaflokkum var heldur minni . Hlutabréf fasteignafélaganna lækkuðu hvað mest í verði á hlutabréfamarkaði en þannig fóru bréf í Regin niður um 3,3 prósent , bréf Eikar fasteignafélags lækkuðu um 2,5 prósent og þá féll gengi bréfa í Reitum um 2,4 prósent . Mesta veltan var með hlutabréf í Marel en bréf félagsins lækkuðu um tæplega 0,2 prósent í verði í um 575 milljóna króna viðskiptum . Alls lækkuðu hlutabréf í fjórtán Kauphallarfélögum í verði á meðan gengi bréfa í Arion banka , Festi , Högum og Sýn hækkaði . Kínverjar sem eiga bókaðar hóp - eða pakkaferðir út í heima á næstunni er ekki heimilt að fara úr landi . Ástæðan er ferðabann kínverskra yfirvalda sem sett var á um helgina til að hefta útbreiðslu kórónaveirunnar . Af þessum sökum hafa íslenskum ferðaþjónustufyrirtækjum borist töluvert af afbókunum frá kínverskum viðskiptavinum síðustu sólarhringa og eins munu bókanir frá … Lesa meiraLesa frétt Þjóðhagsspá Íslandsbanka gerir ráð fyrir að hagvöxtur verði 1,4 prósent þessu ári , og að hann verði 2 til 2,4 prósent næstu tvö ár á eftir . Spáin gerir ráð fyrir áframhaldandi hægagangi , ef svo má segja , og að atvinnuleysi muni aukast frá því sem nú er , áður en það fer aftur minnkandi . Það er nú rúmlega 4 prósent , og hefur aukist nokkuð eftir fall WOW air og samdrátt því samhliða í ferðaþjónustu . Spáin gerir ráð fyrir að atvinnuleysi fari í 4,4 prósent á þessu ári , en verði svo komið í 3,8 prósent á næsta ári . Í spánni ... Lesa frétt Guðmundur Gunnarsson , fyrrverandi bæjarstjóri Ísafjarðarbæjar , fær laun í sex mánuði við starfslok . Vefmiðillinn BB.is greinir frá í dag . Daníel Jakobsson , oddviti Sjálfstæðisflokksis í Ísafjarðarbæ , segir í samtali við BB að það sé í samræmi við ákvæði í ráðningarsamningi hans . Fram kom í fréttum í fyrradag að Guðmundur hefði látið af störfum og að ástæða starfsloka væri ólík sýn á verkefni á vettvangi sveitarfélagsins . Þangað til ráðið verður í starfið mun bæjarritari , sem er staðgengill bæjarstjóra , gegna því . Daníel segist í samtali við BB ekki sækjast ... Lesa frétt Landsréttur hefur ómerkt úrskurð héraðsdóms sem vísaði í síðasta mánuði frá dómi máli Datacell á hendur Sunshine Press Productions en í málinu krefst fyrrnefnda fyrirtækið að hið síðarnefnda verði dæmt til að greiða sér ríflega 540 milljónir króna . Er lagt fyrir héraðsdóms að taka málið til meðferðar og úrskurðar á ný . Málið varðar deilur fyrirtækjanna tveggja um skiptingu 1,2 milljarða króna skaðabóta sem Valitor féllst á að greiða þeim síðasta sumar fyrir að hafa slitið samningi um greiðslugátt , sem fyrirtækin ráku , fyrir söfnunarfé til Wikileaks sumarið 2011 . Datacell krafðist þess annars vegar að Sunshine Press Productions yrði dæmt til þess að greiða sér ríflega 540 milljónir króna með dráttarvöxtum , líkt og áður sagði , og hins vegar að staðfest yrði kyrrsetningargerð sem sýslumaðurinn á höfuðborgarsvæðinu gerði í byrjun júlí í fyrra í kröfu Sunshine Press Productions á hendur Valitors að sömu fjárhæð . Héraðsdómur Reykjavíkur vísaði málinu frá dómi í síðasta mánuði en Landsréttur komst hins vegar að annarri niðurstöðu í gær . Í dómi Landsréttar er vísað til þess að í úrskurði héraðsdóms hafi einungis verið tekin rökstudd afstaða til kröfu Datacell um staðfestingu kyrrsetningargerðarinnar . Aftur á móti hafi engin afstaða verið tekin til fjárkröfu hans . Þegar af þeirri ástæðu sé óhjákvæmilegt að ómerkja úrskurðinn í heild og leggja fyrir héraðsdóms að taka rökstudda afstöðu til allra krafna Datacell . Arnþrúður Karlsdóttir , útvarpsstjóri Útvarps Sögu , var ein þeirra sem sótti um starf útvarpsstjóra . Hún greindi frá ráðningarferlinu í símatíma Útvarps Sögu í morgun . [ links ] Þar sagði Arnþrúður að hún hafi verið í fimm manna lokahópi sem stjórn RÚV hefði valið endanlega úr í stöpu útvarpsstjóra . Aðrir í hópnum hefðu verið tvær konur , þar á meðal önnur sem hefði mikla reynslu úr útvarpi og því að stýra dagblaði . Þar verður að teljast öruggt að Arnþrúður eigi við Kristínu Þorsteinsdóttur , fyrrverandi ritstjóra Fréttablaðsins , sem staðfest er að sótti um stöðuna . Hin konan sem var í lokahópnum er Kolbrún Halldórsdóttir , fyrrverandi þingmaður Vinstri ... Lesa frétt Það er eðlilegt að verkafólk hjá Reykjavíkurborg vilji bætt kjör og á þar samleið með öðru launafólki . Þegar horft er á heildarmyndina , launahækkanir og aðrar kjarabætur samkvæmt Lífskjarasamningnum , batna kjör verkafólks umtalsvert og mun meira en hærra launaðra starfsmanna . Það tókst vel til og margir lögðu hönd á plóg . Sveitarfélög sinna mikilvægri þjónustu við almenning og það mun valda stórum hópi íbúa þeirra miklum vandræðum ef til verkfalls Eflingar gagnvart Reykjavíkurborg kemur . Það er ábyrgðarhluti að kynda undir deilum með rangfærslum og óbilgjörnum kröfum sem ekkert sveitarfélag getur orðið við . Yfirlýsingar Eflingar um að kröfur félagsins ógni ekki Lífskjarasamningunum eru hreinræktaðar blekkingar . Verði gengið til samninga við Eflingu , sem sprengir Lífskjarasamninginn , fer allur vinnumarkaðurinn í háaloft . Verri gjöf til almennings getur vart hugsast á ársafmæli Lífskjarasamningsins en að kröfur Eflingar nái fram að ganga . Því þá eru þeir úr sögunni . „ Leiðréttingin “ , sem forysta Eflingar kallar svo , verður ekki upp á við á launum nokkurra hópa hjá borginni heldur lóðbeint niður á við á lífskjörum almennings . Leiðrétting Eflingar felst í því að gera að engu þann árangur sem náðst hefur á síðustu árum við að horfa fyrst og fremst á raunhækkun launa , sem byggist á svigrúmi atvinnulífsins , en ekki háar prósentuhækkanir launa sem ekki er innstæða fyrir . Fyrirhugaðar aðgerðir Eflingar eru atlaga að Lífskjarasamningnum . Málflutningur forystu Eflingar er bergmál löngu liðins tíma . Hnitmiðuð launaleiðrétting eins og Efling krefst er óframkvæmanleg nema í víðtækri og fyrirfram gerðri sátt við öll önnur stéttarfélög í upphafi kjaralotu . Slík sjálfsblekking á ekkert erindi í málefnalegar umræður um kjaraþróun og efnahagsmál . Um það vitnar áratugareynsla af kjarasamningsgerð á Íslandi . Núna er allt undir . Meginþorri verkalýðshreyfingarinnar stendur við sín orð og gjörðir . SGS-félögin hringinn í kringum landið – 18 talsins – þekkja eðli skemmdarverkastarfsemi Eflingar og undirrituðu kjarasamning við sveitarfélögin á nótum Lífskjarasamnings . Þau skildu Eflingu eftir og styrktu stoðir Lífskjarasamningsins . Það er virðingarvert . Þaulreyndir verkalýðsleiðtogar félaganna 18 vita að þannig er hag félagsmanna þeirra best borgið . Á tímabili Lífskjarasamningsins hefur kaupmáttur – það sem fæst fyrir launin – vaxið um 3,6% hjá láglaunafólki en um 2,4% að meðaltali . Vextir hafa lækkað um 1,5% og ekki verið lægri í 20 ár . Markverð skref voru stigin til styttingar vinnuvikunnar og nánast allur almenni vinnumarkaðurinn hefur samþykkt þessa launastefnu í kosningum um kjarasamninga . Trúnaður SA er ekki einvörðungu við atvinnurekendur heldur ófrávíkjanlegur gagnvart yfir hundrað og tíu þúsund starfsmönnum sem aðild eiga að 84 kjarasamningum sem SA hafa undirritað . Þeir samningar voru samþykktir í því trausti að almenn sátt yrði um launahækkanir Lífskjarasamningsins . Búið er að semja fyrir 97% launamanna á almennum vinnumarkaði . Framganga Eflingar eru svik við hagsmuni yfirgnæfandi meirihluta þjóðarinnar . Samningar á þeim nótum sem forysta Eflingar áformar að knýja fram yrðu verðbólgusamningar . Verðbólga veldur tjóni , og baráttan við hana líka , þar sem landsmenn þurfa að búa við hærri vexti en annars þyrfti að vera og fyrirtækjum í alþjóðlegri samkeppni blæðir vegna sterks gengis krónunnar . Kjarasamningar með miklum prósentuhækkunum veikja því atvinnulífið og rýra lífskjörin þvert á það sem stefnt er að við gerð slíkra kjarasamninga . Um það vitnar atburðarás á sjötta , sjöunda , áttunda , níunda og tíunda áratug síðustu aldar og þess fyrsta á þessari öld . Vegna þessa er ánægjulegt að sjá að viðbrögð stjórnenda Reykjavíkurborgar eru að bjóða sömu kjarabætur og kveðið er á um í Lífskjarasamningnum . Borgarstjórn getur ekki vikið sér undan ábyrgð og ekkert bendir til að hún muni gera það . Verði gengið til samninga við Eflingu , sem sprengir Lífskjarasamninginn , fer allur vinnumarkaðurinn í háaloft . Það er ábyrgðarhluti sem varðar miklu fleiri einstaklinga en innan við tvö þúsund félagsmenn Eflingar . Þá dugir ekki að vísa til 15 ára gamals fordæmis sömu samningsaðila sem hafði fyrirsjáanleg áhrif , sprengdi sátt á vinnumarkaði og kom af stað höfrungahlaupi og gengisfalli sem allir töpuðu á . Úrslitastundin er fram undan . „ Kreppan er ekki hér ... sem betur fer , “ segir í nýrri þjóðhagsspá Íslandsbanka , en bankinn segir að aðlögun hagkerfisins eftir mikið vaxtarskeið verði líklega léttbærari en horfur voru á . Bent er á að fjölmargar stoðir hagkerfisins séu sterkar og lífskjör þorra landsmanna haldi áfram að vera eins og best gerist meðal landa heims . Lesa frétt Almenningur þarf að vakna betur til vitundar um hvað snjallvæðingin getur haft í för með sér . Snjallvæðing heilu borganna , heimilanna og leikfanganna er okkur ekki til hagsbóta nema grundvallarreglum um persónuvernd sé fylgt . Þetta kemur fram í grein sem Helga Þórisdóttir , forstjóri Persónuverndar , skrifar á vef stofnunarinnar í tilefni af alþjóðlega persónuverndardeginum sem haldinn var hátíðlegur víða um heim í gær . Í greininni fjallar Helga um framþróun tækninnar og veltir því fyrir sér hve langt ný tækni og gervigreind megi ganga í að meta fólk sem einstaklinga - hegðun þess , heilsu og tilfinningar . Framþróunin geti leitt margt gott af sér en að sama skapi geti afleiðingar misnotkunar persónuupplýsinga verið miklar og alvarlegar . „ Í mótmælunum sem staðið hafa yfir í Hong Kong undanfarna mánuði , “ skrifar Helga , „ hefur gervigreind verið beitt þannig að hún breytir valdahlutfallinu . Þar , sem og annars staðar , er gervigreind tæki til að stjórna . Þar mæta mótmælendur með grímu á mótmæli og hafa samt sem áður áhyggjur af því að stjórnvöld nái að greina göngulag þeirra eða rödd . Þar valda reykingar á stöðum þar sem reykingar eru bannaðar því að viðkomandi greiðir hærra gjald fyrir lestarferðir . Enn hærra verður gjaldið ef flokknum hefur verið hallmælt og því náð á upptöku . Þetta eru staðreyndir sem íbúar í Asíu finna á eigin skinni . Þessi veruleiki er hins vegar ekki svo langt í burtu og því þurfa íbúar á EES-svæðinu að vakna betur til vitundar um hvað snjallvæðing getur haft í för með sér . Snjallvæðing heilu borganna , heimilanna og leikfanganna er okkur ekki til hagsbóta nema grundvallarreglum um persónuvernd sé fylgt . Í upphafi skyldi því endinn skoða og huga þyrfti að frekari leiðum fyrir fyrirtæki og aðra til að fá upplýsingar sem nýtast í starfseminni án þess að þær séu persónugreinanlegar , “ skrifar Helga . Fjármálaeftirlit Seðlabanka Íslands segir að vera Íslands á svokölluðum gráa lista FATF samtakanna hafi mögulega leitt til þess í einhverjum tilfellum að greiðslur hjá viðskiptabönkum hafi tafist , sem og að erlendir bankar hafi hafnað því að hafa milligöngu um greiðslur til og frá landinu . Greining Íslandsbanka spáir því að atvinnuleysi verði hæst á næsta ári 4,4 prósent og lækki í þrjú prósent árið 2022 . Atvinnuleysi mældist 3,2 prósent í desember . „ Þrátt fyrir að undirritun lífskjarasamningsins hafi verið í heild sinni jákvæð er enn nokkur óvissa á vinnumarkaði þar sem enn á eftir að semja við opinbera starfsmenn , “ segir í Þjóðhagsspá bankans . Samdráttur í hagkerfinu er ekki í kortunum en aðlögun eftir bakslag í ferðaþjónustu í ársbyrjun 2019 mun taka tíma , segir í spánni . Útlit er fyrir að það verði 1,4 prósent hagvöxtur í ár drifinn áfram af hóflegum vexti innlendrar eftirspurnar . Á árunum 2021 og 2022 er reiknað með 2,3 og 2,4 prósent hagvexti samhliða því að meiri þróttur færist í einkaneyslu og útflutning á nýjan leik . Til samanburðar var 0,2 prósent hagvöxtur á fyrstu níu mánuðum ársins 2019 . Ferðamönnum fjölgi í takt við alþjóðlega þróun Greining Íslandsbanka væntir þess að ferðamönnum muni fjölga um þrjú prósent á ári árin 2021 og 2022 sem er í takt við spár um fjölgun ferðamanna á heimsvísu . „ Verulegar verðlags - og launahækkanir hér á landi umfram nágrannalönd myndu hins vegar auka þrýsting á nafngengið til lækkunar . “ Bankinn telur að gengisþróun verði áfram á svipuðum slóðum og verið hefur undanfarið ár , að því gefnu að ekki verði óvæntar og umtalsverðar breytingar á helstu áhrifaþáttum . „ Verulegar verðlags - og launahækkanir hér á landi umfram nágrannalönd myndu hins vegar auka þrýsting á nafngengið til lækkunar þar sem þær leiða til samsvarandi hækkunar á raungengi að öðru óbreyttu og rýra því samkeppnisstöðu þjóðarbúsins og þar með utanríkisviðskipti , “ segir í Þjóðhagsspá . Í lok síðasta árs mældist verðbólga 2,0 prósent og hafði þá ekki verið minni í tvö ár . Greining Íslandsbanka telur að verðbólga verði hófleg á spátímanum . Búist er við því að verðbólga muni haldast undir markmiði Seðlabankans á þessu ári og mælast að meðaltali um 2,2 prósent en hækka lítið eitt yfir markmið á næsta ári og vera að meðaltali um 2,6 prósent það árið og 2,7 prósent árið 2022 . „ Helstu forsendur fyrir þeirri spá eru tiltölulega stöðugt gengi krónu næstu misserin , hófleg hækkun launa og aukið jafnvægi á íbúðamarkaði sem birtist í hækkun íbúðaverðs í takti við almennt verðlag í landinu , “ segir í spánni . Raunverð íbúða standi í stað Íslandsbanki spáir því að raunverð íbúða muni standa í stað . Raunverð íbúða hækkaði um 0,4 prósent á árinu 2019 . Er það minnsta raunverðshækkun frá árinu 2012 . Í skýrslunni segir að gert sé ráð fyrir að raunverð íbúða hækki að jafnaði um 0,6 prósent á hverju áranna 2020 - 2022 . „ Það sem styður þessa skoðun okkar er einna helst aukið framboð íbúða , hægari kaupmáttaraukning , aukið atvinnuleysi ásamt hægari fólksfjölgun . Hagstæð kjör á íbúðalánum auk stuðnings hins opinbera við kaupendur styðja hins vegar áfram við verðið . Má segja að þessi þróun á íbúðamarkaðnum sé að mörgu leyti kærkomin . Meiri ró hefur færst yfir markaðinn eftir ólgutímabil síðustu ár , “ segir í Þjóðhagsspá . „ Má segja að þessi þróun á íbúðamarkaðnum sé að mörgu leyti kærkomin . Meiri ró hefur færst yfir markaðinn eftir ólgutímabil síðustu ár . “ Stýrivextir lækki frekar Stýrivextir eru þrjú prósent og hafa ekki verið lægri frá því að verðbólgumarkmið var tekið upp árið 2001 . „ Við teljum að vextir eigi eftir að lækka frekar og gerum ráð fyrir a.m.k. einu lækkunarskrefi fyrir mitt þetta ár . Í kjölfarið spáum við að stýrivöxtum verði haldið í 2,75 prósent út árið 2020 en taki að hækka að nýju á árinu 2021 samfara batnandi efnahagshorfum . Óvissan í þessari spá er fremur í þá átt að vextir gætu lækkað meira til skemmri tíma litið og haldist lágir lengur . Efling segir að umfjöllun Markaðarins , fylgirits Fréttablaðsins um efnahagsmál og viðskipti , um afleiðingar þess ef kröfur stéttarfélagsins í deilu þess við Reykjavíkurborg , hafa verið pantaða . Þeim fullyrðingum sem birtast í pistli eftir Halldór Benjamín Þorbergsson , framkvæmdastjóra Samtaka Atvinnulífsins , í sama blaði um sömu mál er auk þess vísað á bug . Sólveig Anna Jónsdóttir , formaður Eflingar , segir í yfirlýsingu að Samtök atvinnulífsins og „ gervi-félagshyggja Reykjavíkurborgar “ séu gengin í eina sæng . Það sé „ stórfenglegt að verða vitni að samtryggingu yfirstéttarinnar gegn hagsmunum láglaunafólks . “ Í umfjöllun Markaðarins í dag er sagt að launamunur á milli ófaglærðs og háskólamenntaðs starfsfólks á leikskólum Reykjavíkurborgar mun ... Lesa frétt Bandarískur fjárfestir hefur höfðað mál á hendur íslenska líftæknifyrirtækinu Taramar , sem sérhæfir sig í þróun og framleiðslu á lífrænum húðvörum sem byggja á lífvirkum efnum úr sjávarfangi og læknajurtum , og krefst viðurkenningar á skaðabótaskyldu félagsins á tjóni sem hann telur sig hafa orðið fyrir við þátttöku í hlutafjárhækkunum í félaginu á árunum 2018 og 2019 . Umræddur fjárfestir , Paul Michael Farmwald , sem stýrir fjárfestingasjóðnum Skymoon Ventures í Santa Clara í Kaliforníu og hefur auk þess stofnað nokkur tæknifyrirtæki í Kísildalnum , lagði Taramar til ríflega 1,5 milljónir dala , jafnvirði tæplega 190 milljóna króna , í nýtt hlutafé frá því í september 2018 til apríl 2019 . Viðurkenningarkrafa hans er í hnotskurn reist á því að hann hafi grundvallað ákvörðun sína um kaupin á upplýsingum sem stofnandi og starfsmenn Taramar hafi veitt honum en þær hafi reynst rangar og misvísandi . Umrætt mál , sem var höfðað í júní í fyrra , varðar þannig hvort Farmwald hafi verið veittar rangar upplýsingar í tengslum við kaup hans á hlutabréfum í líftæknifyrirtækinu og auk þess hvort verðmæti fyrirtækisins hafi verið annað og minna en ætla mátti . Landsréttur staðfesti í síðustu viku úrskurð héraðsdóms þar sem fallist var á beiðni Farmwalds um dómkvaðningu tveggja matsmanna áður en fram færi málflutningur um kröfu Taramar um frávísun málsins . Matsbeiðnin var lögð fram af hálfu lögmanns Farmwalds í því skyni að færa sönnur á raunveruleg verðmæti þeirra hluta sem hann skráði sig fyrir í áðurnefndum hlutafjárhækkunum og jafnframt á áhrifum rangra upplýsinga á verðmæti Taramar . Með þeim hætti geti hann sýnt frekar fram á tjón sitt . Lögmaður Taramar mótmælti því að flutningi um frávísunarkröfu félagsins yrði frestað á meðan aflað væri matsgerðar og byggði á þeirri meginreglu að mál skyldi flytja munnlega um frávísunarkröfu , sem kæmi fram í greinargerð félagsins , áður en fjallað yrði um efni þess . Aðeins væri vikið frá þeirri meginreglu í undantekningartilfellum og einungis væru að finna örfá dæmi þess í dómum Hæstaréttar þar sem slíkt hefði verið gert . Héraðsdómur Reykjaness og Landsréttur tóku hins vegar kröfu Farmwalds til greina . Í úrskurði Landsréttar er tekið fram að ljóst sé að frávísunarkrafa Taramar snúi að hluta til að ástæðum sem varði efni máls . Matsbeiðni Farmwalds , sem hann hafi gert sérstakan áskilnað um í stefnu til héraðsdóms og lagt fram áður en greinargerð félagsins lá fyrir , hafi miðað að því að renna stoðum undir viðurkenningarkröfu hans . Var fjárfestinum þannig heimilað að afla matsgerðarinnar áður en málflutningur færi fram um frávísunarkröfu Taramars . Vörur Taramar , sem var stofnað árið 2010 byggjast á rannsóknum Kristbergs Kristbergssonar og Guðrúnar Marteinsdóttur , prófessora við Háskóla Íslands . Fyrsta vara félagsins kom á markað hér á landi árið 2015 en fram kom í viðtali Fiskifrétta við Guðrúnu í apríl í fyrra að félagið væri að hefja markaðssókn með vörur sínar í Bandaríkjunum . Stefnt væri að því að selja tíu til tuttugu þúsund vörur á mánuði , einkum á netinu . Boeing flugvélaverksmiðjurnar í Bandaríkjunum voru reknar með tapi í fyrra , í fyrsta sinn í yfir tvo áratugi . Ástæðan er rakin til vandamála sem 737 MAX þoturnar hafa valdið . Á síðasta ársfjórðungi nam tapið einum milljarði dollara og 636 milljónum allt árið í fyrra . MAX þoturnar voru kyrrsettar í mars í fyrra . Fyrirtækið áætlar að kostnaður vegna kyrrsetningarinnar nemi 9,2 milljörðum dollara . Þar á meðal eru bætur til flugfélaga sem höfðu fjárfest í MAX 8 og 9 þotum . Stjórnendur Boeing greindu greindu einnig frá því að dregið yrði úr framleiðslu á 787 Dreamliner þotum á þessu ári . Til stóð að framleiða tólf þotur á mánuði , en þeim verður fækkað niður í tíu . Ástæðan er minnkandi eftirspurn , einkum frá Kína . Lesa frétt Öll skráningarskyld félög á Íslandi þurfa að upplýsa um nafn , lögheimili , kennitölu ( eða TIN-númer ef um erlendan ríkisborgara er að ræða ) , ríkisfang eigenda sinna til ríkisskattsstjóra , sem ný er hluti af hinni nýju stofnun Skattinum , fyrir 1. mars næstkomandi . Auk þess þurfa þeir sem skráningin á við að gera grein fyrir eignarhlut , tegund eignarhalds og atkvæðavægi viðkomandi auk þess sem það þarf að framvísa gögnum sem staðfesta þær upplýsingar sem veittar eru og „ sýna fram á að viðkomandi sé raunverulegur eigandi “ . Þetta kemur fram í frétt á vef ríkisskattstjóra þar sem minnt er á að skrásetning raunverulegra eigenda hefur loks ... Lesa frétt Gerir greiningardeildin ráð fyrir að útflutningur muni hægt og sigandi ná sér á strik á nýjan leik , vaxa um 0,4% í ár og 2,0% árið 2021 . Jafnframt býst greining bankans við að áfram verði afgangur af utanríkisviðskiptum , það er 2,8% af vergri landsframleiðslu í ár en 2,5% árið 2021 . Efling er ekki bundin af Lífskjarasamningnum í þeim viðræðum sem nú standa yfir við borgina , segir Viðar Þorsteinsson framkvæmdastjóri Eflingar . Launaleiðrétting sem farið sé fram á sé í samræmi við yfirborganir og bónusa á almennum markaði . „ Í þessu núna tilviki erum við að semja við Reykjavíkurborg sem er sjálfstæður kjarasamningur og ekki á nokkurn hátt bundinn af samningi við Samtök atvinnulífsins , nema borgin og SA hafi gert með sér samkomulag um slíkt , “ segir Viðar . Í tilboði sem Efling hafi gert borginni sé unnið út frá sömu viðmiðum og í Lífskjarasamningum sem sé að hækka lægstu laun meira en önnur innan þess svigrúms sem Efling telji að borgin hafi til launahækkana . Halldór Benjamín Þorgeirsson , framkvæmdastjóri Samtaka atvinnulífsins , sagði í grein í Fréttablaðinu í dag að kröfur Eflingar séu atlaga að Lífskjarasamningnum og eigi eftir að sprengja hann í loft upp . Viðar vísar því á bug . „ Það er hvergi í Lífskjarasamningnum svokallaða samið um forsendur fyrir öðrum samningum , það er bara alrangt , og ef einhver aðili heldur því fram þá vil ég að sá aðili bendi á hvar það standi í svokölluðum Lífskjarasamningi , “ segir Viðar . Taxtahækkanir sem samið var um fyrir hönd félagsmanna Eflingar við Samtök atvinnulífsins í fyrra og mynduðu Lífskjarasamningana séu í raun grunnur að launum sem síðan sé algengt á almennum vinnumarkaði að sé greitt umfram . „ Við horfum á útkomuna hjá því starfsfólki sem á í hlut og þá skiptir miklu máli að á hinum almenna markaði eru taxtahækkanir gólfið sem hægt er að byggja á frekar og er að jafnaði gert á fjölmörgum vinnustöðum með ýmsum leiðum . Það eru markaðslaun og einhverjar yfirborganir sem tíðkast kannski ekkert mjög háar en allt er til í því , “ segir hann . Viðar segist ekki hafa áhyggjur af viðbrögðum þeirra félagsmanna Eflingar sem starfa á almennum markaði leiði samningar við borgina til betri kjara en í lífskjarsamningnum . „ Þær kjaraleiðréttingar sem við höfum farið fram á við borgina mælast í upphæðum sem við þekkjum í yfirborgunum og bónusum og þess háttar á hinum almenna vinnumarkaði , “ segir hann . Að auki hafi hópurinn sem verið sé að semja fyrir nú , sem starfar hjá borginni , ekki í aðstöðu til þess að hækka laun sín með yfirvinnu og vaktavinnu líkt og hópar á almennum vinnumarkaði . „ Við skiljum Lífskjarasamninginn sem samning við Samtök atvinnulífsins á almennum markaði sem hafi tekið mið af þeim aðstæðum sem voru á þeim tíma . Hann er kjarasamningur sem gildir eingöngu fyrir þá sem heyra undir þann samning , “ segir hann . Lesa frétt Framkvæmdastjóri Samtaka ferðaþjónustunnar segir erfitt að spá fram í tímann afleiðingar veirunnar á íslenska ferðaþjónustu . Hópferðabann og niðurfelling flugs hafi strax haft áhrif og þá sérstaklega á hótel og hópfyrirtæki enda sé núna háanna tímabil í þjónustu við kínverska ferðamenn . Lesa frétt Á vef Íslandsbanka má sjá að Cintamani er komið í söluferli . Bankinn auglýsir til sölu allan vörulager Cintamani ehf. , skráð vörumerki félagsins ásamt léninu www.cintamani.is . Í tilkynningu frá stjórn Cintamani kemur fram að rekstur Cintamani hafi verið þungur síðastliðin ár . „ Stjórn félagsins þakkar tryggum viðskiptavinum til margra ára stuðninginn og þakkar starfsmönnum félagsins vel unnin störf , “ segir í tilkynningunni sem mbl.is vísar í . Í tilkynningu á vef Íslandsbanka segir : „ Söluferlið er opið öllum áhugasömum og eru þeir beðnir um að senda fyrirspurnir og tilboð á netfangið fullnustueignir@islandsbanki.is í síðasta lagi þann 3. febrúar 2020 . Tekin verður afstaða til tilboða eftir 5. febrúar 2020 . “ Útivistarfyrirtækið Cintamani hefur verið tekið til gjaldþrotaskipta . Íslandsbanki hefur eignast allan vörulager fyrirtækisins og hefur auglýst hann til sölu ásamt vörumerki félagsins og léni þess , Cintamani.is . Öllum verslunum var lokað í gær . Á vef Íslandsbanka kemur fram að söluferlið sé opið öllum og geta áhugasamir sent inn tilboð í síðasta lagi þann 3. febrúar . Þá segir jafnframt að bankinn hafi eignast vörulagerinn , vörumerkið og lénið við skuldaskil . „ Hefur bankinn því takmarkaðar upplýsingar umfram skráningu eigna og það sem sjá má við hefðbundna skoðun . “ Á vef mbl.is er haft eftir tilkynningu frá stjórn félagsins að rekstur þess hafi verið þungur síðastliðin ár . Leitast hafi verið eftir því að endurskipuleggja fjárhag félagsins en þær tilraunir hafi ekki skilað árangri . Um 37 starfsmenn unnu að meðaltali hjá fyrirtækinu . Lesa frétt Cintamani er gjaldþrota . Þetta kemur fram í tilkynningu sem fyrirtækið hefur sent frá sér og er birt á mbl.is . Þar segir að rekstur þess hafi verið þungur síðastliðin ár og að eigendur Cintamani hafi um nokkurn tíma leitast við að endurskipuleggja fjárhag fyrirtækisins en að það hafi ekki skilað tilskildum árangur . Áframhaldandi rekstrarhæfi hefði verið háð frekari fjármögnun en hún hafi ekki fengist . [ adspot ] Íslandsbanki , viðskiptabanki Cintamani , auglýsti í dag til sölu allan vörulager Cintamani , skráð vörumerki fyrirtækisins og lén þess . Í fréttatilkynningu á vef bankans segir : „ Um er að ræða fullnustueign bankans sem hann eignaðist við skuldaskil . Hefur ... Ef þú vilt bæta við tilvísun getur þú skráð hana hér .